cyanic-selkie/wikianc huggingface dataset:
Αντρές Γκίμπερτ
Σήμερα ζει μόνιμα στο Πουέρτο Ρίκο.
Εξωτερικοί σύνδεσμοι
Κατηγορία:Κουβανοί καλαθοσφαιριστές Κατηγορία:Καλαθοσφαιριστές Σπόρτιγκ Κατηγορία:Καλαθοσφαιριστές Απόλλωνα Πατρών Κατηγορία:Καλαθοσφαιριστές Ηρακλείου Κατηγορία:Καλαθοσφαιριστές Νήαρ Ηστ Κατηγορία:Καλαθοσφαιριστές ΚΑΟΔ Κατηγορία:Καλαθοσφαιριστές Βικτόρια Λιμπερτάς Πέζαρο Κατηγορία:Καλαθοσφαιριστές Τρεβίζο Μπάσκετ Κατηγορία:Καλαθοσφαιριστές πορτορικανικών συλλόγων Κατηγορία:Καλαθοσφαιριστές Μινεσότα Τίμπεργουλβς Κατηγορία:Ξένοι καλαθοσφαιριστές στην Ελλάδα
Ε.Σ.Κ. Αττικής 2012-2013 (Άνδρες)
Κανονική Περίοδος
Το Πρωτάθλημα της Α' Κατηγορίας Ανδρών της Ε.Σ.Κ.Α. διεξήχθη από τον Οκτώβριο μέχρι τον Ιούνιο του 2013. Μετά το πέρας της κανονικής περιόδου το Πρωτάθλημα και την απευθείας άνοδο στη Γ' Εθνική Κατηγορία κατέκτησε ο Σπόρτιγκ Αθηνών. Ένα δεύτερο εισιτήριο διεκδήκησαν μέσω Play-Offs οι ομάδες Πεύκη, Άρης Πετρούπολης, Προμηθέας Χαλανδρίου και Ζωγράφου. Τον υποβιβασμό στη Β' Κατηγορία γνώρισαν οι ομάδες της Κηφισιάς και του Πανελληνίου. Ο τελευταίος είχε αποστείλει στην αρχή της χρονιάς έγγραφο με το οποίο ζητούσε τη συμμετοχή του στο εν λόγω Πρωτάθλημα, καθώς δεν είχε δικαίωμα να αγωνιστεί στην Α2 Εθνική λόγω ελλείψεων στο φάκελο που κατέθεσε στην Επιτροπή Επαγγελματικού Αθλητισμού, αίτημα που έγινε δεκτό.
Τελική Κατάταξη
Κατακτώντας την κορυφή του βαθμολογικού πίνακα της Κανονικής Περιόδου ο Σπόρτιγκ Αθηνών ήταν ο πρώτος που εξασφάλισε την άνοδο στη Γ' Εθνική Κατηγορία, κερδίζοντας παράλληλα τον τίτλο του Πρωταθλητή της χρονιάς. Μέσω των Play-Offs η Πεύκη έγινε η δεύτερη ομάδα που πήρε το εισιτήριο ανόδου.
Προπονητής του Σπόρτιγκ Αθηνών την επιτυχημένη αυτή χρονιά ήταν ο Αλέξης Καρατζάς, ενώ το ρόστερ συνέθεσαν οι αθλητές: Σεραφείμ Παπάνογλου, Δημήτρης Καρτάλιας, Δημήτρης Τσακίρης, Πάρης Βεκρής, Χρήστος Μητσόπουλος, Στέλιος Κλήμης, Βασίλης Τσεκούρας, Αντώνης Ενεζλής, Δημήτρης Γκίκας, Στέφανος Καραμπάτος, Γιώργος Καδηγιαννόπουλος και Χάρης Μυστίλογλου.
Ψωριασική αρθρίτιδα
Η ψωριασική αρθρίτιδα είναι μια χρόνια φλεγμονώδης νόσος η οποία προσβάλει κυρίως αρθρώσεις των άνω και κάτω άκρων, την σπονδυλική στήλη αλλά και το δέρμα. Συγκεκριμένα, μπορεί να προκαλέσει οίδημα στις αρθρώσεις και να δημιουργήσει λεπιδώδεις πλάκες στο δέρμα ομοιάζοντες ελαφρώς με το έκζεμα με τη διαφορά ότι μπορεί να έχουν πολύ μεγαλύτερη έκταση. Η ψωριασική αρθρίτιδα ανήκει στην κατηγορία των σπονδυλοαρθροπαθειών. Διακρίνεται από τις άλλες μορφές της φλεγμονώδους αρθρίτιδας κυρίως λόγω της δερματικής πάθησης που προκαλεί. Εκδηλώνεται με οξέα επεισόδια με ενδιάμεσες περιόδους ύφεσης ποικίλης διάρκειας. Άλλα σημεία που μπορούν να προσβληθούν από τη ψωριασική αρθρίτιδα είναι οι ενθέσεις, δηλαδή οι περιοχές όπου οι τένοντες προσφύονται στα οστά της άρθρωσης γεγονός το οποίο μπορεί να εξηγήσει τον πόνο στις φτέρνες.
Η ψωριασική αρθρίτιδα είναι ένα αυτοάνοσο νόσημα το οποίο συνήθως παρουσιάζεται ως επέκταση της ψωρίασης.Η ψωρίαση είναι συνήθως βλατιδολεπιδώδης βλάβη που προσβάλει το 2% του πληθυσμού και χαρακτηρίζεται από καλά αφοριζόμενες ερυθρές λεπιδώδεις πλάκες. Προσβάλει με την ίδια συχνότητα άντρες και γυναίκες. Μπορεί να παρουσιαστεί σε γόνατα, χέρια, πόδια, τριχωτό της κεφαλής αλλά και σε άλλα μέρη του σώματος. Η αιτιολογία της πάθησης είναι ανακριβής αλλά υπάρχουν ενδείξεις για γενετική προδιάθεση, ανοσολογικούς και περιβαλλοντικούς παράγοντες. Η εμφάνιση της νόσου μπορεί να παρουσιαστεί κατά την παιδική ηλικία ή στην αρχή της ενηλικίωσης (πρώιμη εκδήλωση της ψωρίασης) είτε να εμφανιστεί μετά την ηλικία των 40 (καθυστερημένη εκδήλωση) [5], [1].
Η ψωρίαση σύμφωνα με τους δερματολόγους διακρίνεται στις παρακάτω κατηγορίες: Οι πιο σοβαρές από αυτές τις μορφές είναι η φλυκταινώδης ψωρίαση, η ερυθροδερμική καθώς κι η ψωριασική αρθρίτιδα [8].
Αίτια εμφάνισης
Τα αίτια εμφάνισης δεν είναι απολύτως γνωστά αλλά σύμφωνα με κάποιες μελέτες μπορεί να οφείλεται:
Σε γενετικούς παράγοντες
Μελέτες έχουν δείξει ότι η εμφάνιση της ψωριασικής αρθρίτιδας είναι περισσότερο πιθανό να εμφανιστεί σε συγγενείς πρώτου βαθμού. Υπάρχει περίπτωση κάποιοι νοσούντες να εμφανίσουν μόνο ψωρίαση ή μόνο αρθρίτιδα ή ακόμη και τα δύο. Τα ποσοστά κληρονομικότητας εμφανίζονται μεγαλύτερα από πατέρα σε παιδί παρά από τη μητέρα στο παιδί. Πειράματα που έχουν γίνει σε HLA-B27 διαγονιδιακούς αρουραίους, που παρουσίαζαν αλλοιώσεις ονυχών και ψωρασιόμορφες δερματικές βλάβες, έδειξαν τη σημαντικότητα που παρουσιάζουν τα HLA τάξεως Ι στην παθογένεση της ψωριασικής αρθρίτιδας. Τα αντιγόνα HLA τάξης Ι (Β13, Β16, Β17, CW6) έχουν συσχετισθεί με ψωρίαση με ή χωρίς αρθρίτιδα. Επιπλέον, έχει ανευρεθεί το γονίδιο HLA-B27 στο 50% ασθενών που έχουν ψωριασική αρθρίτιδα και νοσούν στην σπονδυλική στήλη. Τέλος, ένα γονίδιο έχει χαρτογραφηθεί στο μακρύ σκέλος του χρωμοσώματος 17  [2], [4].
Σε περιβαλλοντικούς παράγοντες
Υπάρχει μια υποψία ότι λοιμώξεις και τραυματισμοί συμβάλουν στην εμφάνιση της ψωριασικής αρθρίτιδας. Αυτό συμβαίνει διότι υπάρχει μεγάλη ομοιότητα στην κλινική εικόνα μεταξύ της αντιδραστικής αρθρίτιδας και ψωριασικής αρθρίτιδας. Ακόμη, έχει εμφανιστεί σταγονοειδής αρθρίτιδα σε παιδιά τα οποία προσβλήθηκαν από στρεπτοκοκκικές λοιμώξεις. Ωστόσο, τα παραπάνω δεν είναι σαφώς τεκμηριωμένα και αναμένονται περαιτέρω μελέτες. Από διάφορες σειρές ασθενών έχει προταθεί η πιθανότητα το τραύμα να δρά ως εκλυτικός παράγοντας εμφάνισης της ψωριασικής αρθρίτιδας (φαινόμενο Koebner). Συγκεκριμένα, το τραύμα μπορεί να προκαλεί απελευθέρωση δυνητικών αυτοαντιγόνων ή έκφραση πρωτεϊνών θερμικού shock, που μοιάζουν με βακτηριδιακά αντιγόνα [5].
Η κλινική εικόνα της ψωριασικής αρθρίτιδας
Η ψωριασική αρθρίτιδα μπορεί να προσβάλει τις αρθρώσεις, τους τένοντες, τις ενθέσεις, δηλαδή το σημείο όπου ενώνονται οι τένοντες με τα οστά, τα νύχια, το δέρμα. Συγκεκριμένα:
Αρθρώσεις
Παρατηρείται πόνος, διόγκωση της άρθρωσης λόγω της φλεγμονής, δυσκαμψία κυρίως τις πρωινές ώρες, ευαισθησία. Μπορεί να προσβληθεί μια αλλά και πολλές αρθρώσεις, των κάτω ή των άνω άκρων είτε και των δύο.
Τένοντες
Πόνος στις ενθέσεις δηλαδή στις προσφύσεις των τενόντων, στα οστά αλλά και δημιουργία τενοντοελυτρίτιδας, μιας φλεγμονής στο έλυτρο διαφόρων τενόντων που εκδηλώνεται απο πόνο και οίδημα.
Νύχια
Μικρές αυλακώσεις στα νύχια των χεριών ή των ποδιών και σε προχωρημένη κατάσταση απομάκρυνση νυχιών από το δέρμα.
Δέρμα
Εμφάνιση ψωρίασης η οποία εκδηλώνεται με πλάκες γκριζωπού χρώματος που παρουσιάζονται συνήθως στο τριχωτό της κεφαλής, στους αγκώνες, στα γόνατα ή στην οσφυική περιοχή. Οι πλάκες μπορεί να καλύπτουν μια μικρή περιοχή του σώματος αλλά και μια μεγάλη περιοχή. Προκαλούν κνησμό και κατά τον ερεθισμό δημιουργείται αιμορραγία. Το φαινόμενο πρέπει να μελετάται προσεκτικά γιατί εύκολα συγχέεται με το έκζεμα [3], [6].
Διάγνωση
Η διάγνωση της αρθρίτιδας δεν είναι εύκολη διότι συγχέεται με άλλες μορφές αρθρίτιδας. Παρόλ' αυτά υπάρχουν κάποιες εξετάσεις οι οποίες βοηθούν στη διάγνωση της ψωριασικής αρθρίτιδας. Ένας τρόπος είναι η χρήση των ακτίνων Χ μέσω των οποίων μπορούν να παρατηρηθούν οιδήματα στις αρθρώσεις αλλά και στην περιοχή της σπονδυλικής στήλης. Για το διαχωρισμό της από την ρευματοειδή αρθρίτιδα σκόπιμο είναι να μετρηθεί στον ορό του ασθενούς ο ρευματοειδής παράγοντας (RF). Ο ρευματοειδής παράγοντας είναι μια ποικιλία αντισωμάτων η οποία δημιουργείται από μια αλλοίωση που εμφανίζεται στο IgG αντίσωμα κατά τη σύνδεσή του με το αντιγόνο. Στις εξετάσεις αίματος μπορεί να παρουσιαστεί ήπια αναιμία. Ακόμη, άλλη μια εξέταση που μπορεί να οδηγήσει στη διάγνωση της ψωριασικής αρθρίτιδας είναι η ΤΚΕ (ταχύτητα καθίζησης ερυθρών αιμοσφαιρίων)  η οποία αν αυξηθεί σηματοδοτεί μια φλεγμονή. Με αυτόν τον τρόπο παρακολουθείται ο ρυθμός ανάπτυξης της νόσου εφόσον έχει επιβεβαιωθεί από εξετάσεις, κλινική εικόνα αλλά και το ατομικό ιστορικό [7].
Πρόγνωση
Η πρόγνωση για τα άτομα τα οποία θα παρουσιάσουν την ασθένεια της ψωρίασης από τα είκοσί τους χρόνια δεν είναι καλή. Ωστόσο, με την κατάλληλη θεραπεία είναι πολύ πιθανό να μπορούν να έχουν μια φυσιολογική ζωή χωρίς επώδυνα προβλήματα. Το πιο σημαντικό είναι η στήριξη του οικογενειακού περιβάλλοντος αλλά και η θέληση για ίαση του ασθενούς. Κρίνεται λοιπόν απαραίτητο από τους νοσούντες να μην κρύβουν τη συγκεκριμένη ασθένεια, και να απευθύνονται στο δερματολόγο τους για την όσο το δυνατό άμεση αντιμετώπιση της. Είναι πιο ευνοϊκό η ψωρίαση να εμφανιστεί σε μεγάλη ηλικία.
Θεραπεία
Η θεραπεία της ψωρίασης μπορεί να είναι τοπική ή συστηματική. Οι ασθενείς οι οποίοι πάσχουν από κατά πλάκας ψωρίαση μπορούν να βοηθηθούν από τοπικές θεραπείες. Θα πρέπει να χρησιμοποιούνται μαλακτικές κρέμες για να ενυδατώνουν το δέρμα. Οι δημοφιλέστερες τοπικές θεραπείες είναι τα ήπια έως μέτρια τοπικά στεροειδή, η καλσιποτριόλη (συνθετικό ανάλογο βιταμίνης D3), ταζαροτένη 0,05 % κι η καθαρμένη πίσσα. Μερικές φορές οι τοπικές θεραπείες μπορούν να συνδυαστούν με ακτίνες UVB ή PUVA. Το «σχήμα του Goeckerman» συνίσταται σε πίσσα και UVB. Το «σχήμα του Ingram» είναι συνδυασμός διθρανόλης και UVB.
Όσον αφορά τη συστηματική θεραπεία, μπορούν να χρησιμοποιηθούν οι βιταμίνες Α και Β (θειούχα αμινοξέα, κορτικοστεροειδή, κυτταροστατικά). Σε σοβαρές περιπτώσεις, η νόσος μπορεί να βελτιωθεί με την κυκλοσπορίνη αν και μετά την παύση της αγωγής μπορεί να υποτροπιάσει ο ασθενής. Σε ασθενείς οι οποίοι πάσχουν και από τη νόσο του AIDS μπορεί να χρησιμοποιηθούν ρετινοειδή και συγκεκριμένα η acitretin [7].
Βιβλιογραφία
Κατηγορία:Αρθροπάθειες
Αλγοκαλλιέργεια
Η αλγοκαλλιέργεια είναι μορφή υδατοκαλλιέργειας που περιλαμβάνει την καλλιέργεια ειδών φυκών.
Η πλειονότητα των φυκών που καλλιεργούνται σκόπιμα εμπίπτουν στην κατηγορία των μικροφυκών (που αναφέρονται επίσης ως φυτοπλαγκτόν, μικροφύκη ή πλαγκτονικά φύκη). Τα μακροφύκη, κοινώς γνωστά ως φύκια, έχουν επίσης πολλές εμπορικές και βιομηχανικές χρήσεις, αλλά λόγω του μεγέθους τους και των ιδιαίτερων απαιτήσεων του περιβάλλοντος στο οποίο πρέπει να αναπτυχθούν, δεν προσφέρονται τόσο εύκολα για καλλιέργεια (αυτό μπορεί να αλλάξει, ωστόσο, με την έλευση νεότερων καλλιεργητών φυκιών, οι οποίοι είναι ουσιαστικά πλυντήρια φυκιών που χρησιμοποιούν ανερχόμενες φυσαλίδες αέρα σε μικρά δοχεία).
Η εμπορική και βιομηχανική καλλιέργεια φυκιών έχει πολυάριθμες χρήσεις, συμπεριλαμβανομένης της παραγωγής συστατικών τροφίμων, όπως ωμέγα-3 λιπαρά οξέα ή φυσικές χρωστικές και βαφές τροφίμων, τρόφιμα, λιπάσματα, βιοπλαστικά, χημικές πρώτες ύλες (πρώτες ύλες), φαρμακευτικά προϊόντα και καύσιμα από φύκια, ενώ μπορεί επίσης να χρησιμοποιηθεί ως μέσο ελέγχου της ρύπανσης.
Η παγκόσμια παραγωγή καλλιεργούμενων υδρόβιων φυτών, στην οποία κυριαρχούν κατά κύριο λόγο τα φύκια, αυξήθηκε σε όγκο παραγωγής από 13,5 εκατομμύρια τόνους το 1995 σε λίγο πάνω από 30 εκατομμύρια τόνους το 2016.
Παραπομπές
Κατηγορία:Φύκη
Μπόμπι Σαντς
Ο Ρόμπερτ Τζέραρντ Σαντς (Robert Gerard Sands, 9 Μαρτίου 1954 - 5 Μαΐου 1981) ήταν μέλος του Προσωρινού Ιρλανδικού Δημοκρατικού Στρατού που πέθανε κατά τη διάρκεια απεργίας πείνας ενώ ήταν φυλακισμένος στην πτέρυγα Η της φυλακής του Μέιζ (στη Βόρεια Ιρλανδία).
Ήταν ο ηγέτης της απεργίας πείνας του 1981 στην οποία φυλακισμένοι που ήταν μέλη του Ιρλανδικού Δημοκρατικού Στρατού εναντιώθηκαν στην αφαίρεση της ιδιότητας τους ως πολιτικών κρατουμένων. Κατά τη διάρκεια της απεργίας εκλέχθηκε βουλευτής στο Βρετανικό Κοινοβούλιο ως υποψήφιος του Αντί Η Μπλοκ, δηλαδή τον συνδυασμό των υποστηρικτών των απεργών πείνας. Ο θάνατος του Μπόμπι Σαντς και αυτός άλλων εννέα απεργών πείνας προκάλεσε ένα νέο κύμα στρατολόγησης και δραστηριότητας του ΙΡΑ (Irish Republican Army). Η διεθνής κάλυψη των Μέσων Μαζικής Ενημέρωσης έστρεψε την προσοχή στους απεργούς πείνας αλλά και το δημοκρατικό κίνημα γενικά, προκαλώντας επαίνους αλλά και κριτική.
Τα πρώτα χρόνια
Ο Σαντς γεννήθηκε το 1954 από Ρωμαιοκαθολικούς γονείς, τον Τζον και την Ροσαλίν, που μεγάλωσαν στο Μπέλφαστ. Μετά το γάμο τους, μετακόμισαν στο Νιοτάουναμπεϊ, έξω από το Βόρειο Μπέλφαστ. Οι γονείς του ζούσαν σε μια γειτονιά προτεσταντών (έδρευαν εκεί τρεις προτεσταντικές εκκλησίες και ένα σχολείο της πολιτείας,αλλά καμία καθολική εκκλησία στην περιοχή) αναγκαζόμενοι να αποκρύψουν τη θρησκεία τους. Ο Σαντς ήταν ο μεγαλύτερος από τα τέσσερα παιδιά της οικογένειας. Οι αδελφές του, Μαρσέλλα και Μπερναντέτ, γεννήθηκαν το 1955 και το 1958 αντίστοιχα. Το 1960, το οικογενειακό μυστικό αποκαλύφθηκε. Μετά τη βίωση παρενοχλήσεων και εκφοβισμών από τους γείτονες τους, η οικογένεια εγκατέλειψε τη γειτονιά και μετακινούνταν με φίλους για έξι μήνες,προτού βρουν κατοικία στην κοντινή γειτονιά Ράθκοουλ. Το Ράθκοουλ κατοικούνταν κατά 30% από καθολικούς και είχε καθολικά σχολεία καθώς και μία φαινομενικά καθολική αλλά στην ουσία πολυθρησκευτική ποδοσφαιρική ομάδα νέων γνωστή και ως "Ο Αστέρας της Θάλασσας",μια κατάσταση ασυνήθιστη στη Βόρεια Ιρλανδία. Το 1962 γεννήθηκε ο δεύτερος γιος της οικογένειας, ο Τζον, το τελευταίο από τα τέσσερα τους παιδιά.
Το 1966, η βία έναντι των "αιρετικών" στο Ράθκοουλ, καθώς και στο υπόλοιπο Μπέλφαστ είχε σημαντικά επιδεινωθεί, και ο καθολικός πληθυσμός που αποτελούσε μειονότητα, βρέθηκε κάτω από πολιορκία. Ο Σαντς και οι αδελφές του αναγκάστηκαν να αντιμετωπίσουν την προτεσταντική νεολαία που τους έριχνε πέτρες κάθε πρωί στη διαδρομή για το σχολείο, και η πρώην πολυθρησκευτική ποδοσφαιρική ομάδα του Ράθκοουλ απέκλεισε τα καθολικά της μέλη και μετονομάστηκε σε "Τhe Kai", που σήμαινε "Σκοτώστε όλους τους Ιρλανδούς" (Kill All Irish). Παρόλο που πάντα είχε προτεστάντες φίλους, ο Σαντς ξαφνικά ανακάλυψε ότι κανείς τους δεν θα του μιλούσε, και γρήγορα έμαθε να συνεργάζεται μόνο με Καθολικούς. Εγκατέλειψε το σχολείο το 1969 σε ηλικία 15 ετών,και γράφτηκε στο Τεχνικό Κολλέγιο του Νιουτάουναμπεϊ, ξεκινώντας μαθητεία ως κατασκευαστής λεωφορείων στις κατασκευαστικές λεωφορείων του "Αλεξάντερ". Εργάστηκε εκεί για λιγότερο από ένα χρόνο, υπομένοντας συνεχόμενες παρενοχλήσεις από Προτεστάντες συνεργάτες του, ενοχλήσεις που σύμφωνα με άλλους συνεργάτες του, αγνοούσε παντελώς. Ήρθε αντιμέτωπος με ορισμένους από τους συναδέλφους του όταν τελείωσε η βάρδια του μια μέρα τον Ιανουάριο του 1971 οι οποίοι φορούσαν τα περιβραχιόνια της τοπικής συμμορίας φανατικών προτεσταντών. Τον έστησαν σε απόσπασμα και του είπαν ότι ο "Αλεξάντερ" δεν δεχόταν "Ιρλανδικά Δημοκρατικά αποβράσματα" και ότι αν ήθελε τη ζωή του δεν θα έπρεπε να επιστρέψει εκεί. Αυτό το γεγονός,κατά παραδοχή του Σαντς, αποδείχθηκε πως ήταν το σημείο όπου αποφάσισε ότι η πολεμική δράση ήταν η μοναδική λύση. Τον Ιούνιο του 1972, το πατρικό της οικογένειας δέχθηκε επίθεση από φανατικούς προτεστάντες και έτσι η οικογένεια αναγκάστηκε ξανά να φύγει, αυτή τη φορά προς το Δυτικό Μπέλφαστ και συγκεκριμένα την Καθολική περιοχή του Τουίνμπρουκ όπου ο Σαντς, πλήρως στενοχωρημένος, επανεγκαταστάθηκε μαζί τους. Παρακολούθησε για πρώτη φορά σεμινάριο του ΙΡΑ τον ίδιο μήνα και έγινε αμέσως μέλος του. Ήταν 18 ετών. Το 1973, σχεδόν κάθε καθολική οικογένεια εγκατέλειψε το Ράθκοουλ εξαιτίας της βίας και των εκφοβισμών.
Δραστηριότητες ως μέλος του ΙΡΑ
Το 1972 ο Σαντς έγινε μέλος του ΙΡΑ. Συνελήφθη και κατηγορήθηκε τον Οκτώβριο του 1972 για παράνομη κατοχή τεσσάρων περιστρόφων στο σπίτι όπου διέμενε. Ο Σαντς καταδικάστηκε τον Απρίλιο του 1973 σε πενταετή φυλάκιση αλλά αποφυλακίστηκε τον Απρίλιο του 1976.
Μετά την αποφυλάκισή του επέστρεψε στο οικογενειακό σπίτι στο Δυτικό Μπέλφαστ και συνέχισε τον ενεργό του ρόλο στον ΙΡΑ. Ο Σαντς και ο Τζο Μακντόνελ σχεδίασαν την βομβιστική επίθεση τον Οκτώβριο του 1976 στην εταιρεία επίπλων στο Ντάνμουρι. Το εκθετήριο καταστράφηκε αλλά ενώ τα μέλη του ΙΡΑ αποχωρούσαν από το μέρος διαδραματίστηκε μια οπλομαχία με την Βασιλική Χωροφυλακή. Αφήνοντας πίσω δύο άντρες πληγωμένους, τον Σίμους Μάρτιν και τον Γκάμπριελ Κορμπέτ, οι τέσσερις εναπομείναντες (Σαντς, Μακντόνελ, Σίμους Φίνουκεϊν και Σον Λάβερι) προσπάθησαν να ξεφύγουν με αυτοκίνητο αλλά συνελήφθησαν. Ένα από τα ρεβόλβερ που χρησιμοποιήθηκαν στην επίθεση βρέθηκε στο αμάξι. Το 1977 οι τέσσερις καταδικάστηκαν σε 14 χρόνια φυλάκισης για την κατοχή του ρεβόλβερ αλλά δεν τους αποδόθηκαν κατηγορίες για βομβιστική επίθεση.
Αμέσως μετά την καταδίκη του ο Σαντς ενεπλάκη σε μια φιλονικία και πέρασε τις πρώτες του 22 μέρες στην απομόνωση (όλα τα έπιπλα αφαιρέθηκαν από το κελί του) στη φυλακή Κρούμλιν Ρόουντ, 15 μέρες γυμνός, και ξεκίνησε μια "δίαιτα πείνας" (ψωμί και νερό) κάθε τρεις μέρες.
Τα χρόνια στο Λονγκ Κες
Στις αρχές του 1980 ο Σαντς εκλέχθηκε ως "διοικητής" των φυλακισμένων του ΙΡΑ στο Λονγκ Κες, διαδεχόμενος τον Μπρένταν Χιουζ ο οποίος συμμετείχε στην πρώτη απεργία πείνας. Οι φυλακισμένοι του ΙΡΑ οργάνωσαν μια σειρά διαμαρτυριών επιδιώκοντας να επανακτήσουν την ιδιότητα του "πολιτικού κρατουμένου", η οποία τους απάλλασσε από ορισμένους κανονισμούς της φυλακής. Η σειρά διαμαρτυριών ξεκίνησε με την "Διαμαρτυρία της Κουβέρτας" το 1976 κατά τη διάρκεια της οποίας οι φυλακισμένοι αρνούνταν να φορέσουν τη στολή της φυλακής και κάλυπταν τα σώματα τους με κουβέρτες. Το 1978 έπειτα από μια σειρά επιθέσεων σε φυλακισμένους ώστε να βγουν από τα κελιά τους αυτή η διαμαρτυρία εξελίχθηκε στη "Βρόμικη Διαμαρτυρία", κατά την οποία οι φυλακισμένοι αρνούνταν να πλυθούν και άλειφαν τους τοίχους των κελιών τους με τα περιττώματά τους.
Δημοσιευμένα έργα
Καθώς ήταν στη φυλακή ο Σαντς δημοσίευσε ορισμένα γράμματα και άρθρα σε δημοκρατική εφημερίδα με το ψευδώνυμο "Μαρκέλλα" (το όνομά της αδελφής του). Άλλα γραπτά που αποδόθηκαν σε αυτόν είναι: Γαλιάντρα πες το μοναχικό τραγούδι σου και "Μία μέρα στη ζωή μου". Ο Σαντς επίσης έγραψε τους στίχους των τραγουδιών "Πίσω στο σπίτι στο Ντέρι" (Back Home in Derry) και "Μάκλχατον",τα οποία ηχογραφήθηκαν αργότερα από τον Κρίστι Μόουρ, και το "Λυπητερό Τραγούδι για τη Σούζαν" επίσης ηχογραφήθηκε αργότερα. Η μελωδία του τραγουδιού "Πίσω στο σπίτι στο Ντέρι" ήταν δανεική από το διάσημο τραγούδι του Γκόρντον Λάιτφουτ "Το ναυάγιο του Έντμουντ Φίτζεραλντ"
Μέλος της Βουλής
Σύντομα μετά την αρχή της απεργίας,ο Φρανκ Μαγκουάιρ, ο ανεξάρτητος δημοκρατικός βουλευτής για το Φερμανάχ και το Νότιο Τυρόουν, πέθανε ξαφνικά από καρδιακή προσβολή.
Η αδόκητη κένωση μιας θέσης σε μια περιφέρεια με τους εθνικιστές να αποτελούν την πλειοψηφία (ήταν περίπου 5.000) ήταν μια πολύτιμη ευκαιρία για τους υποστηρικτές του Σαντς να ενώσουν την εθνικιστική κοινότητα και να τη χρησιμοποιήσουν για το σκοπό τους. Η πίεση που ασκήθηκε ώστε να μην διασπαστούν οι ψηφοφόροι οδήγησε άλλα εθνικιστικά κόμματα, και πιο συγκεκριμένα το Σοσιαλδημοκρατικό κόμμα και το Εργατικό κόμμα να αποσυρθούν από τις επερχόμενες εκλογές. Έτσι, ο Σαντς έθεσε υποψηφιότητα με την παράταξη "Anti H-Block". Μετά από μια υψηλά πολωτική καμπάνια, ο Σαντς κέρδισε με ισχνή πλειοψηφία την έδρα της περιφέρειας,με 30.493 ψήφους έναντι 29.046 ψήφων του υποψήφιου του ενωτικού κόμματος Χάρρυ Ουέστ. Ο Σαντς επίσης ήταν το νεότερο μέλος του κοινοβουλίου εκείνη την περίοδο. Ωστόσο,ο Σαντς πέθανε στη φυλακή λιγότερο από ένα μήνα αργότερα,χωρίς να προλάβει να καταλάβει την έδρα του.
Μετά την επιτυχία του Σαντς, η βρετανική κυβέρνηση εξέδωσε την Πράξη 1981 περί της Εκπροσώπησης των Ανθρώπων,η οποία εμπόδιζε κρατούμενους που είναι στη φυλακή για πάνω από ένα χρόνο είτε στο Ηνωμένο Βασίλειο είτε στη Δημοκρατία της Ιρλανδίας να θέτουν υποψηφιότητα στις βρετανικές εκλογές. Αυτή η νομοθετική πράξη εισήχθη προκειμένου να μην μπορέσουν να εκλεχθούν οι υπόλοιποι απεργοί πείνας.
Απεργία πείνας
Η απεργία πείνας των Ιρλανδών το 1981 ξεκίνησε με την άρνηση του Σαντς να δεχτεί τροφή την 1η Μαρτίου 1981. Ο Σαντς αποφάσισε ότι και άλλοι κρατούμενοι θα έπρεπε να ξεκινήσουν την απεργία πείνας όσο γρηγορότερα γινόταν με σκοπό να μεγιστοποιηθεί η προσοχή του κοινού ενώ η κατάσταση των κρατούμενων θα επιδεινωνόταν σταδιακά μέσα στους επόμενους μήνες.
Η απεργία πείνας εστίασε σε πέντε αιτήματα:
Η σημασία αυτής της απεργίας πείνας ήταν ο στόχος των κρατουμένων να ανακηρυχθούν πολιτικοί κρατούμενοι αντί να αντιμετωπίζονται ως κοινοί εγκληματίες. Η εφημερίδα Washington Post ανέφερε ότι ο κύριος στόχος των απεργών πείνας ήταν να κερδίσουν τη διεθνή προσοχή.
Θάνατος
Ο Σαντς πέθανε στις 5 Μαϊου 1981 στο νοσοκομείο της φυλακής Μέιζ έπειτα από 66 μέρες απεργίας πείνας στην ηλικία των 27 ετών. Η επίσημη αναφορά του παθολόγου δήλωνε πως οι θάνατοι των απεργών πείνας προήλθαν από "αυτο-επιβαλλόμενη πείνα". Η αναφορά τροποποιήθηκε αργότερα και η αιτία θανάτου αναγραφόταν ως "πείνα", ύστερα από διαμαρτυρίες των οικογενειών των νεκρών απεργών πείνας.
Η ανακοίνωση του θανάτου του Σαντς προκάλεσε πολυήμερες ταραχές σε περιοχές των εθνικιστών στη Βόρεια Ιρλανδία. Ένας γαλατάς, ο Έρικ Γκουίνεϊ και ο γιος του Ντέσμοντ απεβίωσαν λόγω τραυματισμών όταν η δεξαμενή γάλατος τους εξερράγη μετά από πετροβολισμό σε μια εθνικιστική περιοχή στο Βόρειο Μπέλφαστ. Πάνω από 100.000 άνθρωποι παραβρέθηκαν στην κηδεία του Σαντς ο οποίος ετάφη στο "Νέο Δημοκρατικό Οικόπεδο" μαζί με 76 άλλους. Ο τάφος τους διατηρείται από τον Εθνικό Συνεταιρισμό Νεκροταφείων που εδρεύει στο Μπέλφαστ.
Σε απάντηση προς μια ερώτηση στη Βουλή των Κοινοτήτων στις 5 Μαΐου 1981, η Βρετανή πρωθυπουργός Μάργκαρετ Θάτσερ είπε ότι "Ο κύριος Σαντς ήταν ένας καταδικασμένος εγκληματίας. Ο ίδιος επέλεξε να χάσει τη ζωή του. Ήταν μια επιλογή που η οργάνωσή του δεν άφησε σε πολλά από τα θύματά της".
Αντιδράσεις
Ευρώπη
Αφρική
Τα νέα του θανάτου του Μπόμπι Σαντς επηρέασαν τον τρόπο με τον οποίο οι πολιτικοί κρατούμενοι λειτουργούσαν. Πιο πολύ επηρεάστηκε το Αφρικανικό Εθνικό Κονγκρέσο στη Νότια Αφρική. Οι κρατούμενοι είδαν έναν νέο τρόπο αντίστασης. Ο Νέλσον Μαντέλα λέγεται ότι επηρεάστηκε απευθείας από τον Μπόμπι Σάντς και έκανε μια επιτυχημένη απεργία πείνας στο Νησί Ρόμπεν.
Αμερική
Ένας αριθμός πολιτικών, θρησκευτικών, ενωτικών και κεφαλαιοεπενδυτικών οργανισμών επέλεξε να τιμήσει τον Σαντς στις Ηνωμένες Πολιτείες. Ο Διεθνής Συνεταιρισμός Λιμενεργατών στην Νέα Υόρκη ανακοίνωσε ένα 24ωρο μποϊκοτάζ των βρετανικών πλοίων. Πάνω από 1.000 άνθρωποι συγκεντρώθηκαν στον καθεδρικό ναό του Αγίου Πατρίκιου στη Νέα Υόρκη για να ακούσουν τον καρδινάλιο Τέρενς Κουκ να κάνει μια θεία λειτουργία για τη συμφιλίωση της Βόρειας Ιρλανδίας. Τα ιρλανδικά μπαρ στην πόλη έμειναν κλειστά για δύο ώρες την αυγή. Στο Χάρτφορντ του Κονέκτικατ ένα μνημείο αφιερώθηκε στη μνήμη του Μπόμπι Σαντς και των υπόλοιπων απεργών πείνας το 1997. Κατασκευασμένο από την Βορειοιρλανδική επιτροπή βοήθειας και από Ιρλανδο-Αμερικάνους, κείται σε έναν κυκλικό κόμβο κυκλοφορίας γνωστός ως "ο κύκλος του Μπόμπι Σαντς" στο τέλος της λεωφόρου Μαπλ κοντά στο Πάρκο Γκούντουιν.
Η Γενική Συνέλευση του Νιου Τζέρσεϊ, η κάτω βουλή του Νομοθετικού Σώματος του Νιου Τζέρσεϊ, αποφάσισε με 34 ψήφους έναντι 29 να τιμήσει "το κουράγιο του και την πίστη του"."
Τα ΜΜΕ των ΗΠΑ εξέφρασαν μεγάλη ποικιλία απόψεων για το θάνατο του Σαντς. Η Boston Globe σχολίασε ότι: "Η αργή απόπειρα αυτοκτονίας του Μπόμπι Σαντς έχει ρίξει τη χώρα και το σκοπό του σε μια άλλη ελικοειδή κατάσταση θανάτου και απελπισίας. Δεν υπάρχουν ήρωες στα έπη αντίστοιχοι του Μπόμπι Σάντς". Η εφημερίδα Το Βήμα του Σικάγο έγραψε ότι "Ο Μαχάτμα Γκάντι χρησιμοποίησε την απεργία πείνας για να παρακινήσει τους συμπατριώτες του να απέχουν από την αδελφοκτονία. Η προμελετημένη αργή αυτοκτονία του Μπόμπι Σαντς ήταν σχεδιασμένη για να επισπεύσει τον εμφύλιο πόλεμο. Ο πρώτος άξιζε σεβασμό και επιρροή. Ο τελευταίος θα αντιμετωπίζεται,από έναν λογικό κόσμο,όχι ως ένας χαρισματικός μάρτυρας αλλά ως φανατικός αυτόχειρας, που ο λυπηρός του θάνατος δεν προσφέρει επαρκή λύτρωση για τις δολοφονίες άλλων".
Οι New York Times έγραψαν ότι "Η πρωθυπουργός της Βρετανίας Μάργκαρετ Θάτσερ ήταν σωστή στη στάση της να μην παραχωρήσει την ιδιότητα του πολιτικού κρατουμένου στον Μπόμπι Σαντς,τον Ιρλανδό απεργό πείνας του ΙΡΑ, αλλά αυτό με την εμφάνιση της βρετανικής κυβέρνησης ως "αναίσθητη" και "ανένδοτη" έδωσαν στον Σαντς το "στεφάνι" του μαρτυρίου". Η εφημερίδα Το Χρονικό του Σαν Φραντσίσκο ισχυρίστηκε ότι η πολιτική πίστη δεν θα πρέπει να αποκλείει τους ακτιβιστές από το ποινικό δίκαιο. Έγραψε ότι "Η τρομοκρατία πηγαίνει πολύ πιο μακριά από την πολιτική πίστη. Και η αντιμετώπιση της δεν επιτρέπει συμβιβασμούς όπως πολλές χώρες της Δυτικής Ευρώπης και οι Ηνωμένες Πολιτείες έμαθαν. Ο βομβαρδισμός μπαρ, ξενοδοχείων, εστιατορίων, οι ληστείες τραπεζών, οι απαγωγές και οι δολοφονίες εξεχόντων προσώπων είναι εγκληματικές πράξεις και πρέπει να διώκονται ποινικά."
Μερικοί Αμερικάνοι κριτικοί και δημοσιογράφοι ισχυρίστηκαν ότι η κάλυψη από τον τύπο των γεγονότων αυτών ήταν ένα "μελόδραμα". Ένας δημοσιογράφος συγκεκριμένα άσκησε κριτική στο υπέρ του ΙΡΑ ιρλανδοαμερικάνικο κίνημα λέγοντας ότι "κατάπιε την προπαγάνδα του ΙΡΑ σαν να ήταν καραμέλα" και συμπέρανε ότι "η τρομοκρατική προπαγάνδα θριαμβεύει".
Ο Αρχιεπίσκοπος Τζον Ρ.Ρόουτς, πρόεδρος των καθολικών επισκόπων των ΗΠΑ, αποκάλεσε τον θάνατο του Σαντς "άχρηστη θυσία". Το άρθρο τους την 5η Μαΐου 1981 υπό την επικεφαλίδα Για κάποιους ήταν ήρωας, για κάποιους τρομοκράτης ισχυρίζεται ότι η απεργία πείνας έκανε τον Σαντς "έναν ήρωα ανάμεσα στους Ιρλανδούς Δημοκρατικούς αλλά και στους εθνικιστές που επιδίωκαν την επανένωση της κυριαρχούμενης από Προτεστάντες και υπό τον Βρετανικό ζυγό της Βόρειας Ιρλανδίας με την κυριαρχούμενη από Καθολικούς Νότια Ιρλανδία."
Το άρθρο παρουσίασε τον Σαντς να λέει στους φίλους του: "Εάν πεθάνω,ο Θεός θα καταλάβει" και ένα από τα τελευταία του μηνύματα προς αυτούς ήταν: "Πείτε σε όλους ότι θα τους συναντήσω κάπου, κάποτε".
Ασία και Μέση Ανατολή
Στην Τεχεράνη ο Πρόεδρος του Ιράν Αμπολχασσάν Μπανί-Σαντρ έστειλε συλλυπητήρια στην οικογένεια του Σαντς. Η κυβέρνηση μετονόμασε τη λεωφόρο Γουίνστον Τσώρτσιλ, την τοποθεσία της βρετανικής πρεσβείας, σε οδό "Μπόμπι Σαντς", προτρέποντας την πρεσβεία να τοποθετήσει την είσοδο της στη λεωφόρο Φερντόσι για να αποφύγει να χρησιμοποιεί το όνομα του Σαντς ως τοποθεσία στα γράμματά της. Ένας δρόμος στην περιοχή Ελανιέχ πήρε το όνομά του από τον Σαντς. Μια επίσημη γαλανόλευκη πινακίδα τοποθετήθηκε στον πίσω τοίχο της βρετανικής πρεσβείας στην οποία αναγραφόταν "Οδός Μπόμπι Σαντς" με τρεις λέξεις ως επεξήγηση "στρατευμένος Ιρλανδός αντάρτης". Η επίσημη εφημερίδα του Ιράν περιέγραψε τον θάνατο του Σαντς ως "ηρωικό". Υπάρχουν ισχυρισμοί ότι γραμματείς της βρετανικής πρεσβείας άσκησαν πιέσεις στις ιρανικές αρχές ώστε να αλλάξουν το όνομα της οδού αλλά δεν έχουν επιβεβαιωθεί. Ένα μπαρ με μπέργκερ στο Ιράν φέρει το όνομα του Σαντς στη μνήμη του.
Παλαιστίνιοι κρατούμενοι έγκλειστοι στη φυλακή του Ισραήλ στην έρημο Νάφχα έστειλαν ένα γράμμα που πέρασε λαθραία έξω από τη φυλακή και έφτασε στο Μπέλφαστ τον Ιούλιο του 1981, το οποίο έλεγε:
"Στις οικογένειες του Μπόμπι Σαντς και των μαρτυρικών συντρόφων του. Εμείς, οι επαναστάτες του Παλαιστινιακού λαού, εκφράζουμε τους χαιρετισμούς μας και την αλληλεγγύη μας προς εσάς στην διαμάχη σας απέναντι στον τρομοκρατικό, καταπιεστικό νόμο που επιβλήθηκε στον ιρλανδικό λαό από την κυβερνώσα βρετανική ελίτ. Χαιρετίζουμε τον σπουδαίο αγώνα του Μπόμπι Σαντς και των συντρόφων του, κατά τη διάρκεια της οποίας θυσίασαν το πιο πολύτιμο πράγμα της ανθρώπινης ύπαρξης. Έδωσαν τις ζωές τους για την ελευθερία."
Ο Ινδουιστικός Τύπος έγραψε ότι η Μάργκαρετ Θάτσερ επέτρεψε να πεθάνει από πείνα ένα επερχόμενο μέλος του κοινοβουλίου, ένα γεγονός που δεν έχει ξανασυμβεί "σε μια πολιτισμένη χώρα".
Ένα τεράστιο μνημείο αφιερωμένο στους Ιρλανδούς πρωταγωνιστές για απελευθέρωση από τους Βρετανούς, συμπεριλαμβανομένου του Μπόμπι Σαντς, βρίσκεται στο κοιμητήριο Γουέβερλι του Σίδνεϋ.
Στους ποδοσφαιρικούς αγώνες που διεξάγονται στο στάδιο Ολντ Φιρμ της Γλασκώβης στη Σκωτία, μερικοί οπαδοί της Ρέιντζερς είναι γνωστοί για συνθήματα τους στα οποία γελοιοποιούν τον Σαντς, προσπαθώντας να εκνευρίσουν τους οπαδούς της Σέλτικ. Οι οπαδοί της Ρέιντζερς είναι κυρίως προτεστάντες, και κυρίως συμπαθείς στην Ενωτική κοινότητα. Οι οπαδοί της Σέλτικ παραδοσιακά υποστηρίζουν την εθνικιστική και την Δημοκρατική κοινότητα. Οι οπαδοί της Σέλτικ συχνά τραγουδούν το σύνθημα "Το Κύλισμα της Τιμής" το οποίο αποτίει φόρο στους 10 άνδρες που πέθαναν στην απεργία πείνας του 1981, καθώς και άλλα συνθήματα υποστήριξης του ΙΡΑ. Ο χλευασμός των Ρέιντζερς προς τον Μπόμπι Σαντς έχει υιοθετηθεί και από άλλες βρετανικές ομάδες που ταξιδεύουν εκεί σχηματίζοντας έτσι ένα "Αντι-Ιρλανδικό" συναίσθημα.
Ο καρδινάλιος Μπέιζιλ Χιουμ, ο προκαθήμενος της Καθολικής εκκλησίας στη Βρετανία και στην Ουαλία, καταδίκασε τον Σαντς, περιγράφοντας την απεργία πείνας ως μορφή βίας. Ωστόσο διευκρίνισε πως αυτή ήταν η άποψή του. Η επίσημη θέση της Ρωμαιοκαθολικής εκκλησίας ήταν ότι οι επερχόμενες λειτουργίες θα αφιερώνονταν στους απεργούς πείνας, που πιστεύοντας ότι η θυσία τους ήταν για ένα μεγαλύτερο αγαθό, ενεργούσαν με αγαθή συνείδηση.
Πολιτικός αντίκτυπος
Εννέα ακόμη μέλη του ΙΡΑ και απεργοί πείνας απεβίωσαν μετά τον Σαντς. Την ημέρα της κηδείας του Σαντς, ο Ενωτιστής ηγέτης Ίαν Πέσλι έκανε μνημόσυνο έξω από το Μπέλφαστ προς τιμήν των θυμάτων του ΙΡΑ. Στις Ιρλανδικές γενικές εκλογές που διεξήχθησαν τον ίδιο χρόνο, 2 υποψήφιοι του "Anti H-Block" εκλέχθηκαν ως μέλη του κοινοβουλίου.
Η κάλυψη του θανάτου του Σαντς από τα ΜΜΕ προκάλεσε νέο κύμα δραστηριότητας του ΙΡΑ, και μία άμεση εξέλιξη της οργάνωσης, με την ονομασία "Οι Μπελάδες", με την ομάδα να αποκτά πολύ περισσότερα μέλη και να επεκτείνει την κεφαλαιο-επενδυτική της ικανότητα. Και οι εθνικιστές και οι ενωτιστές άρχισαν να σκληραίνουν τη στάση τους και να παίρνουν το μέρος πολιτικών εξτρεμιστών. Η έδρα του Σαντς στο κοινοβούλιο καταλήφθηκε από τον εκλογικό του αντιπρόσωπο,τον Όουεν Κάρον, πληρεξούσιο του "Anti H-Block" που είχε αυξημένες αρμοδιότητες.
Στη λαϊκή κουλτούρα
Το συγκρότημα Τhe Grateful Dead έπαιξε στο κλειστό στάδιο "Nassau Colisseum" την επομένη του θανάτου του Σαντς και ο κιθαρίστας Μπομπ Βέιρ αφιέρωσε το τραγούδι 'He is gone" στον Μπόμπι Σαντς. Ο Γάλλος μουσικός Λέο Φερ αφιέρωσε εκτελέσεις του τραγουδιού του "Thank you Satan" στον Σαντς το 1981 και το 1984.
Μεμονωμένοι καλλιτέχνες αλλά και συγκροτήματα όπως οι Black 47,Νίκι Γουάιαρ,Μέικ Στίβενς,The Undertones,Μπικ ΜακΦάρλαν και Έρικ Μπόγκλ έχουν γράψει τραγούδια αφιερωμένα στον Σαντς και τους υπόλοιπους εννέα απεργούς πείνας του 1981. Το τραγούδι του Κρίστι Μόουρ "The people's Own MP" έχει χαρακτηριστεί ως παράδειγμα επαναστατικού τραγουδιού που ανήκει στο "ηρωικό-μαρτυρικό" είδος. Η Αμερικάνικη μέταλ μπάντα Rage Against The Machine έχει πει ότι το πρώτο της άλμπουμ έχει εμπνευστεί από τον Σαντς. Τον έχουν αποκαλέσει και "πολιτικό ήρωα" σε συνεντεύξεις τους.
Η Σέλτικ, μια σκωτσέζικη ποδοσφαιρική ομάδα, τιμωρήθηκε με πρόστιμο 50.000 λιρών από την ΟΥΕΦΑ, εξαιτίας ενός πανό στις κερκίδες που απεικόνιζε τον Σαντς καθώς και εξαιτίας ενός πολιτικού μηνύματος που εμφανίστηκε κατά τη διάρκεια ενός ποδοσφαιρικού αγώνα στις 26 Νοεμβρίου 2013, από οπαδούς της "Πράσινης Ταξιαρχίας".
Ο Μπόμπι Σάντς έχει απεικονιστεί και στις παρακάτω ταινίες:
Οικογένεια
Ο Σαντς παντρεύτηκε την Ζεραλδίν Νοάντε ενώ ήταν προφυλακισμένος και αντιμετώπιζε κατηγορίες για ληστεία τον Μάρτιο του 1973. Ο γιος του, Τζέραρντ, γεννήθηκε στις 8 Μαΐου 1973. Η Νοάντε λίγο μετά έφυγε στην Αγγλία για να ζήσει με τον γιο της.
Η αδερφή του Σαντς, Μπερναντέτ είναι επίσης μια προεξέχουσα Ιρλανδή πολιτικός των Δημοκρατικών. Μαζί με τον σύζυγο της Μάικλ Μακέβιτ προσπάθησε να βοηθήσει το "Κίνημα των 32 πολιτειών Εθνικής Κυριαρχίας" και είναι κατηγορούμενη για εμπλοκή με τον πραγματικό ΙΡΑ. Ο Μακέβιτ εναντιώθηκε στη Συμφωνία του Μπέλφαστ, δηλώνοντας πως "Ο Μπόμπι δεν πέθανε για τη δημιουργία διασυνοριακών σωμάτων. Δεν πέθανε για να θεωρούνται οι εθνικιστές ισότιμοι Βρετανοί πολίτες μέσα στην πολιτεία της Βόρειας Ιρλανδίας."
Θέρστον (νησί)
Το Θέρστον (αγγλικά: Thurston) είναι νησί της Ανταρκτικής και ειδικότερα το τρίτο μεγαλύτερο σε έκταση μετά τη Γη Αλεξάνδρου Α΄ και το Μπέρκνερ. Με έκταση 15.700 τ.χλμ. είναι το 56ο μεγαλύτερο παγκοσμίως και είναι ακατοίκητο.
Εξωτερικοί σύνδεσμοι
Θέρστον
Βραβεία Αμερικανικής Ακαδημίας Κινηματογράφου 1937
Η 10η Απονομή των Βραβείων της Ακαδημίας Κινηματογράφου, γνωστά κυρίως ως Βραβεία Όσκαρ, η οποία τίμησε τις καλύτερες ταινίες, πραγματοποιήθηκε από την Αμερικανική Ακαδημία Κινηματογραφικών Τεχνών και Επιστημών στις 3 Μαρτίου 1938. Παρουσιαστής ήταν ο Μπομπ Μπερνς.
Βιβλιογραφία
Κατηγορία:Τελετές απονομής βραβείων Όσκαρ Κατηγορία:Κινηματογραφικά γεγονότα του 1937
Κλαούντιο Ριβέρο
Εξωτερικοί σύνδεσμοι
Κατηγορία:Ουρουγουανοί ποδοσφαιριστές Κατηγορία:Ποδοσφαιριστές Πανιωνίου Κατηγορία:Μέσοι ποδοσφαιριστές Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Σέντρο Ατλέτικο Φένιξ
Άβα
Με το όνομα Άβα φέρονται:
Στον πληθυντικό Άβαι αρχαία ελληνική πόλη στη Φωκίδα.
Κατηγορία:Αποσαφηνίσεις ονομάτων
Φάληρο Αιαντίδας
Το Φάληρον ή Φάληρο (Φάληρον), (ο δήμος: Φαλήρου), ήταν αρχαίος οικισμός - πόλη και δήμος της Αιαντίδας (περιοχή της Αρχαίας Αττικής και φυλή της αρχαίας Αθήνας).
Ο Στράβων, αναφερόμενος στον ιστορικό Φιλόχορο και το έργο του «Ατθίς» (ή Ατθίδες ή Ιστορίαι), σε κάποια χειρόγραφά του, αναφέρει το Φάληρο ως ενδέκατη πόλη, αλλά στο κύριο σημείο αναφοράς του, το Φάληρο δεν αναφέρεται με σαφήνεια, αν όντως ήταν ανάμεσα στις πόλεις, οι οποίες ιδρύθηκαν στην Αττική από τον μυθικό βασιλιά της Αθήνας, Κέκροπα και αργότερα ο Θησέας την ένωσε με την πόλη της αρχαίας Αθήνας. Με δεδομένη όμως τη πιθανότητα ότι η Κεκροπία ταυτίζεται με την ίδια την αρχαία Αθήνα και αφού δεν αναφέρεται κάποια άλλη πόλη, θεωρείται πολύ πιθανό το Φάληρο να περιλαμβανόταν ως η 11η πόλη της Ενδεκάπολης του Κέκροπα. Στη συνέχεια έγινε ένας από τους δήμους της Αττικής (δήμος Φαληρέων) και ανήκε στην Αιαντίδα φυλή.
Ονομασία
thumb|150px|left|O [[Αργοναύτες|αργοναύτης και ιδρυτής του Φαλήρου Φάληρος.]] Ο δήμος πήρε το όνομά του από τον μυθικό επώνυμο ήρωα και αργοναύτη Φάληρο (Φάληρος ή Φαληρέας ή Φαληρεύς), ο οποίος ήταν γιος του Άλκωνα και εγγονός του Ερεχθέα.
Τοποθεσία του αρχαίου δήμου
Ο δήμος του Φαλήρου, ήταν δήμος του άστεως. Βρίσκεται διαχρονικά περίπου 8 χιλιόμετρα νότια της Ακρόπολης και η περιοχή του αρχαίου δήμου περιλαμβάνει τις περιοχές στις οποίες σήμερα είναι το Παλαιό Φάληρο και το Νέο Φάληρο. Η θέση του κέντρου του δήμου, σύμφωνα με τους σύγχρονους ερευνητές, βρίσκεται κυρίως κοντά στο Παλαιό Φάληρο.
Η συμμετοχή του δήμου στην αρχαία Βουλή
Ο δήμος, η ύπαρξη του οποίου επιβεβαιώνεται και από διάφορες επιγραφές, ως μέλος της Αιαντίδας φυλής, συμμετείχε με 9 βουλευτές στην αρχαία Βουλή των 500, κατά την πρώτη περίοδο (508 – 307/306 π.Χ.). Κατά τη δεύτερη περίοδο (307/306 – 224/223 π.Χ.) ο δήμος αντιπροσωπευόταν επίσης με 9 βουλευτές ενώ την τρίτη περίοδο (224/223 – 201/200 π.Χ.) αντιπροσωπευόταν με 13 βουλευτές στη Βουλή των 600. Κατά την τέταρτη (201/200 π.Χ. – 126/127) και την πέμπτη περίοδο (126/127 – 3ος αιώνας) είναι άγνωστος ο αριθμός βουλευτών–αντιπροσώπων του δήμου.
Οι κάτοικοι του Φαλήρου
Ο δημότης του αρχαίου Φαλήρου ονομαζόταν Φαληρεύς ή Φαληραίος. Η οικονομία του δήμου βασιζόταν στην εμπορική κίνηση του λιμανιού και στην αλιεία. Τα ψάρια που αλιεύονταν στη θάλασσα, μπροστά από τις ακτές του δήμου, ιδιαίτερα η παπαλίνα (επιστημονική ονομασία: Sprattus sprattus), εκτιμιόντουσαν ιδιαιτέρως κατά την αρχαιότητα.
Το λιμάνι
Το αρχαίο Φάληρο αναφέρεται ως το πρώτο και αρχαιότερο επίνειο της Αθήνας και έχοντας αρκετή έκταση ήταν το κύριο λιμάνι, ώσπου να διαμορφωθεί από τον Θεμιστοκλή, το 493 π.Χ., το λιμάνι του Πειραιά. Η έκτασή του πιθανότατα άρχιζε από τις Τζιτζιφιές ή το Δέλτα και έφτανε ως εκεί που βρίσκεται σήμερα η μαρίνα του Φαλήρου. Το Φάληρο ήταν το μόνο και κύριο λιμάνι ως το 493 π.Χ. της Αθήνας, δεδομένου ότι ήταν πιο κοντά στο παλιό τμήμα της πόλης της αρχαίας Αθήνας (που αναπτύχθηκε νότια της Ακρόπολης) Θουκυδίδης, «Ιστορία του Πελοποννησιακού Πολέμου», Βιβλίο Β΄, 15: [...] "ξυνεβεβήκει δὲ ἀπὸ τοῦ πάνυ ἀρχαίου ἑτέρων μᾶλλον Ἀθηναίοις τοῦτο. ἐπὶ γὰρ Κέκροπος καὶ τῶν πρώτων βασιλέων ἡ Ἀττικὴ ἐς Θησέα αἰεὶ κατὰ πόλεις ᾠκεῖτο πρυτανεῖά τε ἐχούσας καὶ ἄρχοντας, καὶ ὁπότε μή τι δείσειαν, οὐ ξυνῇσαν βουλευσόμενοι ὡς τὸν βασιλέα, ἀλλ' αὐτοὶ ἕκαστοι ἐπολίτευον καὶ ἐβουλεύοντο• καί τινες καὶ ἐπολέμησάν ποτε αὐτῶν, ὥσπερ καὶ Ἐλευσίνιοι μετ' Εὐμόλπου πρὸς Ἐρεχθέα. ἐπειδὴ δὲ Θησεὺς ἐβασίλευσε, γενόμενος μετὰ τοῦ ξυνετοῦ καὶ δυνατὸς τά τε ἄλλα διεκόσμησε τὴν χώραν καὶ καταλύσας τῶν ἄλλων πόλεων τά τε βουλευτήρια καὶ τὰς ἀρχὰς ἐς τὴν νῦν πόλιν οὖσαν, ἓν βουλευτήριον ἀποδείξας καὶ πρυτανεῖον, ξυνῴκισε πάντας, καὶ νεμομένους τὰ αὑτῶν ἑκάστους ἅπερ καὶ πρὸ τοῦ ἠνάγκασε μιᾷ πόλει ταύτῃ χρῆσθαι, ἣ ἁπάντων ἤδη ξυντελούντων ἐς αὐτὴν μεγάλη γενομένη παρεδόθη ὑπὸ Θησέως τοῖς ἔπειτα• καὶ ξυνοίκια ἐξ ἐκείνου Ἀθηναῖοι ἔτι καὶ νῦν τῇ θεῷ ἑορτὴν δημοτελῆ ποιοῦσιν. τὸ δὲ πρὸ τοῦ ἡ ἀκρόπολις ἡ νῦν οὖσα πόλις ἦν, καὶ τὸ ὑπ' αὐτὴν πρὸς νότον μάλιστα τετραμμένον. τεκμήριον δέ• τὰ γὰρ ἱερὰ ἐν αὐτῇ τῇ ἀκροπόλει καὶ ἄλλων θεῶν ἐστὶ καὶ τὰ ἔξω πρὸς τοῦτο τὸ μέρος τῆς πόλεως μᾶλλον ἵδρυται, τό τε τοῦ Διὸς τοῦ Ὀλυμπίου καὶ τὸ Πύθιον καὶ τὸ τῆς Γῆς καὶ τὸ <τοῦ> ἐν Λίμναις Διονύσου, ᾧ τὰ ἀρχαιότερα Διονύσια [τῇ δωδεκάτῃ] ποιεῖται ἐν μηνὶ Ἀνθεστηριῶνι, ὥσπερ καὶ οἱ ἀπ' Ἀθηναίων Ἴωνες ἔτι καὶ νῦν νομίζουσιν. ἵδρυται δὲ καὶ ἄλλα ἱερὰ ταύτῃ ἀρχαῖα. καὶ τῇ κρήνῃ τῇ νῦν μὲν τῶν τυράννων οὕτω σκευασάντων Ἐννεακρούνῳ καλουμένῃ, τὸ δὲ πάλαι φανερῶν τῶν πηγῶν οὐσῶν Καλλιῤῥόῃ ὠνομασμένῃ, ἐκεῖνοί τε ἐγγὺς οὔσῃ τὰ πλείστου ἄξια ἐχρῶντο, καὶ νῦν ἔτι ἀπὸ τοῦ ἀρχαίου πρό τε γαμικῶν καὶ ἐς ἄλλα τῶν ἱερῶν νομίζεται τῷ ὕδατι χρῆσθαι• καλεῖται δὲ διὰ τὴν παλαιὰν ταύτῃ κατοίκησιν καὶ ἡ ἀκρόπολις μέχρι τοῦδε ἔτι ὑπ' Ἀθηναίων πόλις". [...] και συνδεόταν με αυτήν μέσω της Φαληρικής οδού, δρόμου βατού και εύκολα προσπελάσιμου ανά πάσα ώρα του έτους, σε αντιδιαστολή με την οδό Πειραιώς που βρισκόταν σε βαλτώδη περιοχή. Η κίνηση στο λιμάνι του Φαλήρου ήταν πιο αραιή και αγκυροβολούσαν εκεί ακόμα και οι βάρκες παρόλο, που επρόκειτο για ένα πραγματικό λιμάνι με αποβάθρες και αποθήκες. Μέσα στο λιμάνι αυτό έρεαν και οι ποταμοί Κηφισός και Ιλισός. Όταν, αργότερα, ο Θεμιστοκλής και κατόπιν ο Περικλής διαμόρφωσαν το λιμάνι του Πειραιά, το Φάληρο εξακολούθησε να είναι το δεύτερο λιμάνι της Αθήνας.
Το λιμάνι ήταν πολύ σημαντικό σύμφωνα με τη μυθολογία, καθώς σύμφωνα με διάφορες εκδοχές, από αυτό ξεκινούσαν άμεσα τα πολεμικά πλοία των Αθηναίων για την Τροία και τον Τρωικό Πόλεμο, ενώ αναφέρεται και η αναχώρηση του Θησέα για το ταξίδι προς την Κρήτη.
Μετά τη μάχη του Μαραθώνα, το 490 π.Χ., οι Πέρσες, πραγματοποιώντας ελιγμό προσπάθησαν να βρεθούν από τον Μαραθώνα, μέσω του Φαλήρου, στο κύριο οικισμό της Αθήνας, αλλά δεν προχώρησαν βλέποντας τους Αθηναίους στρατιώτες να βρίσκονται στο ύψος του Κυνοσάργους. Στο χώρο του λιμανιού συγκεντρώθηκε επίσης ο περσικός στόλος, το 480 π.Χ., πριν αλλά και μετά τη Ναυμαχία της Σαλαμίνας, και την περίοδο αυτή, οι εισβολείς κατέστρεψαν πολλά θρησκευτικά κτίρια και άλλα οικοδομήματα του δήμου.
Αρχαίοι ναοί στο Φάληρο
Το λιμάνι του Φαλήρου, χρησιμοποιήθηκε ελάχιστα από τον πέμπτο αιώνα π.Χ., αλλά δεν καταστράφηκε και συνέχισε να υπάρχει μέχρι το πρώτο αιώνα, καθώς το αναφέρει και ο Παυσανίας, ο οποίος παράλληλα περιγράφει και τους ναούς του Διός, της Ελευσινίας Δήμητρας, του Δήλιου Απόλλωνα, της Ήρας (στη Φαληρική οδό) και της Σκιράδος Αθηνάς και το ιερό του Θησέα, στην περιοχή «Σκίρον» του Φαλήρου, όπου διεξάγονταν και οι εορτές Οσχοφόρια ή/και τα Σκιροφόρια ή Σκίρα, τον μήνα Σκιροφοριώνα, καθώς και τα Κυβερνήσια, προς τιμήν είτε σύμφωνα με μια εκδοχή του μάντη από τη Δωδώνη, είτε σύμφωνα με μια άλλη εκδοχή του Σαλαμίνιου ήρωα Σκίρου, σύμφωνα και με τον Πλούταρχο. Υπήρχαν επίσης στο δήμο ναοί του άγνωστου Θεού, των γιων του Θησέα και του αργοναύτη επώνυμου ήρωα του δήμου Φαληρέα. Στο ιερό της Ελευσινίας Δήμητρας οι ιερείς οι οποίοι ασχολούνταν με τα Ελευσίνια Μυστήρια είχαν και τελετές που περιλάμβαναν κολύμβηση στη θάλασσα.
Στην περιοχή του δήμου βρισκόταν επίσης ο τάφος του Αριστείδη καθώς και το Δικαστήριο «Παλλάδιον», στο οποίο υποβάλλονταν σε δίκη κυρίως αυτοί που είχαν διαπράξει ακούσια ανθρωποκτονία.
Οχυρώσεις
Το Φάληρο δεν περικλειόταν με ισχυρά τείχη, όπως ο Πειραιάς, καθώς ο κύριος οικιστικός του πυρήνας ήταν σε κάποια σχετική απόσταση από τη θάλασσα, αν και υπήρχε και τμήμα του οικισμού κατά το μήκος της ακτής. Το έδαφος του δήμου μετατράπηκε σε πεδίο, το οποίο μπορούσε να προφυλαχθεί από το ιππικό και μάλιστα η τακτική αυτή οδήγησε στην ήττα των Σπαρτιατών, οι οποίοι όταν προσήλθαν στο Φάληρο, ηττήθηκαν από το θεσσαλικό ιππικό των Πεισιστρατιδών, σύμφωνα με τον Ηρόδοτο. Η παραλιακή ζώνη, στην πραγματικότητα, δεν προσφερόταν για ιππικό επίθεσης, ενώ αντίθετα στην ενδοχώρα του δήμου Φαλήρου, κοντά στο σημερινό εκκλησάκι του Αγίου Γεωργίου, το έδαφος ήταν περισσότερο, πιο ανοικτό και χωρίς εμπόδια. Κοντά στο ίδιο εκκλησάκι, επίσης, βρέθηκαν τα ερείπια των φαληρικών τειχών μήκους περίπου πέντε σταδίων, σαφώς πολύ μικρότερα, από τα υπόλοιπα Μακρά Τείχη, τα οποία οχύρωναν τον δρόμο από το κύριο οικισμό της Αθήνας προς το νεότερο κύριο λιμένα της Αθήνας, τον Πειραιά.
Τεράκωμος ή Τεράκωμοι
Ο δήμος του Φαλήρου, μαζί με τους δήμους του Πειραιά, της Ξυπετής και των Θυμαιταδών συναποτελούσαν την κοινότητα–ενότητα με την ονομασία “Τεράκωμος“ ή “Τεράκωμοι”, η οποία είχε το ιερό του Ηρακλή, ως κοινό σημείο. Σύμφωνα με την αρχαιολόγο Έφη Λυγκούρη: «Η αρχική κώμη του Πειραιά η οποία μαζί με τα γειτονικά χωριά, τους μετέπειτα δήμους της Ξυπετής (Νέο Φάληρο, Μοσχάτο), του Φαλήρου (Παλαιό Φάληρο) και των Θυμαιτάδων (Κερατσίνι) αποτελούσε σύμφωνα με τον Πολυδεύκη ένα τετράκωμο με κέντρο το ιερό του Ηρακλέους στα Καμίνια προς τιμήν του οποίου τελούνταν αγώνες». Μεταξύ των τεσσάρων αυτών δήμων - κωμών τελούνταν και αγώνες. Στα Καμίνια κοντά στην εκκλησία της Ζωοδόχου Πηγής της συνοικίας Απόλλωνα (ή, εναλλακτικά, στον Άγιο Ιωάννη Ρέντη), πιθανολογείται ότι υπήρχε το Τετράκωμον Ηράκλειον, δηλαδή το κοινό ιερό προς τιμή του θεού Ηρακλή. Σε αυτό συνηγορεί η ανεύρεση επιγραφών με ονόματα νικητών κατά τους αγώνες στο Ηράκλειο.
Η εξέλιξη ως το σύγχρονο Φάληρο
Η κατοίκηση της περιοχής του Φαλήρου συνεχίστηκε και στα χρόνια που ακολούθησαν την κλασική εποχή. Σήμερα το Φάληρο διοικητικά χωρίζεται σε δύο μέρη: το Παλαιό Φάληρο που έχει το δικό του δήμο, τον Δήμο Παλαιού Φαλήρου και το Νέο Φάληρο, το οποίο ανήκει στον Δήμο Πειραιά.
Προσωπικότητες από το Φάληρο
Υπήρξαν διάφοροι γνωστοί πολίτες από τον δήμο του Φαλήρου, όπως ο βουλευτής Βόηθος ο Φαληρεύς, ο στρατηγός Γέλως (Αίλιος) ο Φαληρεύς γιος του Διοκλέους, ο άρχων Γέλως (Αίλιος) ο Φαληρεύς γιος του Αιλίου Αλεξάνδρου, ο δικαστής Γλαύκων ο Φαληρεύς γιος του Πυθέου, ο ταμίας του ιερού της Αθηνάς Δεξιάδης ο Φαληρεύς γιος του Δεξιάδου, ο βουλευτής Δεξίθεος ο Φαληρεύς, ο βουλευτής Δηικράτης ο Φαληρεύς γιος του Δηικράτους, ο δικαστής Δήμαρχος ο Φαληρεύς, ο βουλευτής Δημήτριος ο Φαληρεύς, ο φιλόσοφος και ιστορικός Δημήτριος ο Φαληρεύς γιος του Φανοστράτου, ο βουλευτής Δημήτριος ο Φαληρεύς γιος του Δημητρίου, ο βουλευτής Δημήτριος ο Φαληρεύς γιος του Τιμέου, ο βουλευτής Δημόφαντος ο Φαληρεύς γιος του Δημοφάντου, ο βουλευτής Δημοφών ο Φαληρεύς, ο βουλευτής Διόγνητος ο Φαληρεύς, ο άρχων Διοκλής ο Φαληρεύς, 2 βουλευτές με το όνομα Διονύσιος ο Φαληρεύς κ.α. Από τους πλέον γνωστούς, οι οποίοι είχαν κάποιου είδους σχέση με το δήμο ή την περιοχή του ήταν επίσης οι:
Εξωτερικοί σύνδεσμοι
Κατηγορία:Δήμοι της Αρχαίας Αττικής Κατηγορία:Αρχαία Αθήνα
Κατάλογος τουρκικών αεροπορικών εταιρειών
Στην Τουρκία, υπάρχουν 16 αεροπορικές εταιρείες. Η μεγαλύτερη και ταχύτερα αναπτυσσόμενη εξ αυτών, είναι οι Τουρκικές Αερογραμμές (ΤΗΥ). Στην λίστα που ακολουθεί, μπορείτε να δείτε όλες τις εταιρείες αυτές.
A
C
F
I
K
M
O
P
S
T
* τουρκικων αεροπορικων εταιρειων
Μιλτιάδης Γκούσκος
Ο Μιλτιάδης Γκούσκος (Ζάκυνθος, 1877 - Ινδία, 9 Ιουλίου 1903) ήταν Έλληνας αθλητής του στίβου, πανελληνιονίκης και δεύτερος ολυμπιονίκης το 1896 στη σφαιροβολία.
Βιογραφία
Ο Μιλτιάδης Γκούσκος ήταν γόνος της παλιάς οικογένειας των Γκούσκων από το χωριό Καταστάρι, η οποία, σύμφωνα με το Χρονικό του Γεωργιλά, είχε μετοικήσει στη Ζάκυνθο στα τέλη του 15ου αι. από την Αρκαδία. Ήταν γιoς του Μιχαήλ Γκούσκου και αδελφός του δικηγόρου και πολιτευτή Θεόδωρου Γκούσκου, ο οποίος είχε πρωτοεκλεγεί βουλευτής Ζακύνθου στις εκλογές της 31ης Μαΐου/13ης Ιουνίου 1915 με το Κόμμα των Φιλελευθέρων του Ελ. Βενιζέλου.
Ο Γκούσκος, που ήταν και έφεδρος αξιωματικός του πυροβολικού, ήταν αθλητής του Πανελληνίου. Είχε συμμετάσχει αρχικά στα Τήνια το 1895, κερδίζοντας δύο χρυσά μετάλλια, σε σφαιροβολία και δισκοβολία, ενώ είχε λάβει μέρος και στην ελληνορωμαϊκή πάλη, όπου μοιράστηκε την τρίτη θέση με τον αθλητή του Εθνικού Ιωάννη Γιαννούλη. Το 1896 στους προκριματικούς για τους Ολυμπιακούς αγώνες (9-11 Μαρτίου), οι οποίοι θεωρούνται και το πρώτο πανελλήνιο πρωτάθλημα στίβου, κατέκτησε την πρώτη θέση στη σφαιροβολία. Την ίδια χρονιά πήρε μέρος και στους «Παναχαΐκούς Αγώνες» στην Πάτρα, όπου ήταν πρώτος στη σφαιροβολία με επίδοση 10,73μ. και δεύτερος στη δισκοβολία με ρίψη 28,40μ.
Στους Α' Ολυμπιακούς Αγώνες του 1896 στην Αθήνα ήταν αργυρός ολυμπιονίκης στη σφαιροβολία. Το αγώνισμα διεξήχθη στο Παναθηναϊκό στάδιο τη δεύτερη μέρα των αγώνων και πήραν μέρος επτά αθλητές, δυο εκ των οποίων ήταν Έλληνες. Ο Γκούσκος με επίδοση 11,09μ. ήλθε δεύτερος, πίσω από τον Αμερικάνο Γκάρετ (Garret) που είχε επιτύχει βολή 11,22μ.
Απεβίωσε το 1903 στην Ινδία, όπου εργαζόταν στις επιχειρήσεις του οίκου Ράλλη.
Βιβλιογραφία
Κατηγορία:Έλληνες αθλητές της σφαιροβολίας Κατηγορία:Αθλητές στίβου Πανελληνίου Κατηγορία:Έλληνες αξιωματικοί του πυροβολικού Κατηγορία:Έλληνες Ολυμπιονίκες Κατηγορία:Έλληνες αθλητές του στίβου στους Θερινούς Ολυμπιακούς Αγώνες Κατηγορία:Αθλητές του στίβου στους Θερινούς Ολυμπιακούς Αγώνες 1896 Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Βαδίστρα Ιωαννίνων
Η Βαδίστρα είναι ημιορεινό χωριό της Δωδώνης στο νομό Ιωαννίνων το οποίο βρίσκεται σε υψόμετρο 400 μέτρων, ανάμεσα στα χωριά Σμυρτιά και Λεπάδι. Απέχει 43 χλμ. Ν.-ΝΔ. της πόλης των Ιωαννίνων και 4,5 χλμ. Ν.-ΝΔ. από τις Αχλαδιές. Ως οικισμός αναγνωρίστηκε το 1951. Σύμφωνα με το σχέδιο Καλλικράτης, μαζί με χωριά Αχλαδιές, Άνω Αχλαδιές, Λεπάδι και Κολλαίικα αποτελούν τη τοπική κοινότητα Αχλαδεών που ανήκει στη δημοτική ενότητα Λάκκας Σουλίου του Δήμου Δωδώνης και σύμφωνα με την απογραφή 2011 έχει πληθυσμό 54 κατοίκους.
Οι απογραφές πληθυσμού μετά τον Β' Παγκόσμιο Πόλεμο είναι:
Χρωματιστό μολύβι
μικρογραφία| Ποικιλία από χρωματιστά μολύβια Το χρωματιστό μολύβι ( Αμερικανικά Αγγλικά colored pencil), είναι μέσο τέχνης κατασκευασμένο από στενό, χρωματιστό πυρήνα εγκιβωτισμένο σε ξύλινη κυλινδρική θήκη. Σε αντίθεση με τα μολύβια από γραφίτη και κάρβουνο, οι πυρήνες των χρωματιστών μολυβιών έχουν βάση από κερί ή λάδι και περιέχουν διαφορετικές αναλογίες χρωστικών, πρόσθετων και συνδετικών μέσων. Κατασκευάζονται επίσης υδατοδιαλυτά μολύβια (ακουαρέλας) και παστέλ μολύβια καθώς και χρωματιστοί πυρήνες για μηχανικά μολύβια.